In die Februarie 2015 uitgawe van Sarie, het die artikel, "As skool 'n kwessie raak" deur Delia Du Toit verskyn. Delia het my onder andere genader vir inligting vir haar artikel en die volgende in haar artikel gebruik:
As die probleme nie aandag kry nie, kan dit lei tot 'n angsversteuring. Sommige kinders is ook geneties meer angstig. Daar sal simptome soos sweterige handjies, bednatmaak, onttrekking, paniekerigheid, huilerigheid, benoudheid in die bors, lighoofdigheid, 'n knop in die keel, slaapprobleme, irritasie en depressie of woede voorkom. 'n Sielkundige se hulp is dan beslis nodig".
"Dit is altyd 'n bron van kommer wanneer 'n kind se punte skielik agteruitgaan, maar die redes kan skolasties of meer onheilspellend wees.
As jou seun agter is met werk, moet nooit die werk vir hom doen nie. Skep slegs die ruimte tyd en leiding sodat jou kind dit self kan doen en help hom met studiemetodes as hy lui is om te leer, se Christelle.
Dit kan ook gebeur dat hy gedemotiveerd raak as jy onrealistiese eise aan hom stel, se Christelle. Vra vir hom of hy sy bes gedoen het, en as hy het, moet jy oordra dat dit goed genoeg is- selfs al kry hy 40%. Vind die aktiwiteite waarin hy uitblink sodat hy sukses kan beleef en 'n gesonde selfbeeld kan bou.